
SLUDINĀJUMS PAR NEDZĪVOJAMO TELPU NOMAS TIESĪBU IZSOLI
Iznomātājs: Valsts akciju sabiedrība “Latvijas Pasts”, vienotais reģistrācijas Nr. 40003052790.
Nomas objekts: nedzīvojamās telpas ar aprīkojumu ēkas pirmajā stāvā, Ziemeļu ielā 10, Lidostā “Rīga”, Mārupes pagastā, Mārupes novadā, LV-1000; kopējā platība 141,8 m²; būves kadastra apzīmējums 80760020007025; telpu grupas Nr. 1220. 
Lietošanas mērķis: sabiedriskās ēdināšanas pakalpojumu sniegšanai ar publisku pieejamību.
Nosacītā nomas maksa un termiņš: 7,00 EUR bez PVN par 1 m² mēnesī jeb 992,60 EUR bez PVN mēnesī par visu nomas objektu. Papildus maksājams par komunālajiem pakalpojumiem un PVN Latvijas Republikas normatīvajos aktos noteiktā apmērā.
Nomas termiņš:  5 (pieci) gadi. 
Drošības nauda: 2 (divu) mēnešu nomas maksas apmērā, kurai pieskaitīts PVN Latvijas Republikas normatīvajos aktos noteiktā apmērā. 
Citi iznomāšanas nosacījumi: nomniekam ir pienākums nodrošināt ēdināšanas pakalpojumu darba dienās vismaz no plkst. 8.00 līdz 15.00, piedāvājot vismaz vienu zupu, trīs pamatēdienus, tai skaitā vismaz vienu veģetāru pamatēdienu, vienu saldo ēdienu, salātus, uzkodas, bezalkoholiskos dzērienus, kā arī pusdienu komplektus atbilstoši nomas tiesību rakstiskas izsoles nolikumā noteiktajām prasībām. Nomniekam jānodrošina iespēja veikt ēdienu iepriekšēju pasūtīšanu un iegādāties tos līdzņemšanai.
Nomnieks par saviem līdzekļiem veic nomas objekta iekārtošanu un nodrošina to ar ēdināšanas pakalpojuma sniegšanai nepieciešamo aprīkojumu, inventāru un iekārtām, izņemot inventāru, ko nomnieka lietošanā nodod iznomātājs un kas ir norādīts nomas tiesību rakstiskas izsoles nolikumā. Jebkādi nomas objekta iekārtošanas, pārbūves, labiekārtošanas vai citi tehniskie risinājumi iepriekš rakstiski saskaņojami ar iznomātāju.
Nomnieka veiktie ieguldījumi nomas objekta iekārtošanā, uzlabošanā vai labiekārtošanā netiek kompensēti, izņemot gadījumus, kad puses par to ir rakstveidā vienojušās citādi.
Nomniekam nav tiesību bez iznomātāja iepriekšējas rakstiskas piekrišanas nodot nomas objektu vai tā daļu apakšnomā, lietošanā vai citādi trešo personu valdījumā vai lietošanā.
Nosacījumi pretendentam: Latvijā, citā Eiropas Savienības dalībvalstī vai Eiropas Ekonomikas zonas valstī tiesiski reģistrēts komersants, kuram ir tiesības veikt paredzēto darbību Latvijā; pēdējo piecu gadu laikā sekmīgi izpildīts vismaz viens līdzvērtīgs ēdināšanas pakalpojuma līgums vai piedāvājuma iesniegšanas dienā šāds līgums nepārtraukti pildīts vismaz 12 mēnešus; pretendents nav pasludināts par maksātnespējīgu, neatrodas likvidācijas procesā, tā darbība nav apturēta, nodokļu parāda summa atsevišķi vai kopā nepārsniedz 1500,00 EUR un nepastāv sankcijas vai citi tiesiski ierobežojumi līguma noslēgšanai vai izpildei. Nomas objekta apskate pirms piedāvājuma iesniegšanas ir obligāta.
Izsoles veids: rakstisks. 
Izsoles kārta: pirmreizēja.
Piedāvājumu iesniegšanas termiņš: no 2026. gada 16. novembra plkst. 14:00 līdz 2026. gada 26. novembrim plkst. 14:00. 
Piedāvājuma iesniegšanas vieta: Valsts akciju sabiedrība “Latvijas Pasts” administrācijas ēkas 1.stāvā, Ziemeļu ielā 10, Lidostā “Rīga”, Mārupes pagastā, Mārupes novadā, LV-1000. 
Piedāvājuma iesniegšanas un reģistrēšanas kārtība: pretendentiem savs piedāvājums jāiesniedz slēgtā aploksnē, uz kuras jānorāda: saņēmēja – Iznomātāja nosaukums; iesniedzēja – pretendenta nosaukums,  reģistrācijas numurs, adrese un kontaktinformāciju; norāde –  “Piedāvājums iesniegts rakstiskai izsolei - Nedzīvojamo telpu noma ar aprīkojumu ēdināšanas pakalpojumu sniegšanai Ziemeļu ielā 10, Lidostā “Rīga”, Mārupes pagastā, Mārupes novadā; būves kadastra apzīmējums 80760020007025; telpu grupas Nr. 1220. Neatvērt līdz 2026. gada 26. novembrim plkst. 15:00”. Piedāvājumi tiek reģistrēti to saņemšanas secībā. Pēc termiņa saņemtos piedāvājumus nereģistrē un nevērtē.
Piedāvājumu atvēršana: 2026. gada 26. novembrī plkst. 15:00, Valsts akciju sabiedrības “Latvijas Pasts” administrācijas ēkā Ziemeļu ielā 10, Lidostā “Rīga”, Mārupes pagastā, Mārupes novadā, LV-1000.
Nomas tiesību rakstiskas izsoles nolikums un nomas līguma projekts: pieejami https://pasts.lv/mes/nekustamie-ipasumi#iznoma_1; https://sludinajumi.vni.lv/advertisements/rent
Nomas objekta apskate: obligāta, iepriekš saskaņotā laikā iznomātāja pārstāvja klātbūtnē. Pieteikšanās: 26166380, ivars.prancs@pasts.lv vai 26655484, oskars.stekis@pasts.lv.
Kontaktinformācija par izsoles dokumentiem: tālrunis 26616130, e-pasts reinis.lejins@pasts.lv.

*DOKUMENTS PARAKSTĪTS AR DROŠU
ELEKTRONISKO PARAKSTU UN SATUR LAIKA ZĪMOGU


[image: ]
image1.png




image2.svg
   


image3.png
Pasts




image4.svg
       


